Mijiet ta persuni lbieraħ ħadu sehem f’mixja bil-lejl organizzata mill-Hospice bil-għan li jinġabru fondi għall-kura paljattiva li toffri din l-għaqda.  Kura paljativa tingħata lil nies morda bil-kanċer, motor neurone  u mard ieħor terminali. Il-mixja bdiet mill-pjazza ta’ Buġibba tul il-Kosta tal-Qawra b’dawk aktar qalbiena u sportivi mxewha sal-pjazza tal-Mosta.  Kull partecipant  ta’ għotja ta’ ghaxar ewro biex il-Hospice jkompli joffri servizzi b’xejn lill-morda bil-kanċer u mard ieħor terminali. Qabel bdiet il-mixja saru diversi attivitajiet ta’ divertiment fil-pjazza ta’ Bugibba. Kienet osservata minuta ta’ silenzju għal persuni li mietu bil-kanċer.